RememBear הוא אחד ממנהלי הסיסמאות הכי מאובטחים שיש היום בשוק. הוא נשען על הצפנת AES 256 ביט מקצה לקצה, שמאפשרת לשמור על המידע מאובטח לחלוטין בשרתי החברה.
RememBear גם משתמש בהמון פרוטוקולים משוכללים להגנת מידע, ביניהם מערכת ניהול מפתחות שרת, פרוטוקולים מאובטחים לחיבור מרחוק, ואבטחת שכבת תעבורת רשת.
כשמנהלי סיסמאות נפרצים, זה קורה לרוב בגלל טעות משתמש, ולכן מספק RememBear לגולשים כמה וכמה כלים לשמירה על כספת הסיסמאות.
כל עותק של RememBear יוצר NDK, או New Device Key, מפתח גישה מיוחד שלא מגיע בכלל לשרתים של החברה. אפילו אם האקר הצליח לגנוב את סיסמת המאסטר שלך ברשת, לא יוכל להתחבר לכספת הסיסמאות בלי ה-NDK, אשר נגיש רק בגישה פיזית למכשיר.
אפליקציית המובייל של RememBear גם תומכת בזיהוי ביומטרי, כך שניתן להתחבר אליה עם טביעת אצבע או סריקת פנים.
כמובן שכל אלה לא מחליפים שימוש בסיסמת מאסטר טובה, למקרה בו ייגנב המכשיר. אף אחד לא רוצה שכל הסיסמאות שלו יפלו לידיים של איזה פושע כי בחר בסיסמה גרועה ומסוכנת כמו Password או 123456789.